עניני ל"ג בעומר

בזמן ששלטו בארץ ישראל הרומאים הרשעים, רע ומר היה ליהודים. כי צרות רבות הם גרמו ליהודים. תמיד הם חשבו מחשבות איך להפריע ליהודים לקיים מצוות ומי שלא שמע בקולם הענישו אותו בעונשים קשים, ולכן פחדו מהם היהודים ולא רצו לדבר בגנותם. 
פעם ישב רבי שמעון בר יוחאי עם עוד שנים מחכמי ישראל - רבי יהודה ורבי יוסי, ושוחחו ביניהם על מעשיהם של הרומאים. לידם ישב יהודה בן גרים והקשיב לדבריהם. 
ר' יהודה חשב שאפשר למצוא גם דברים טובים אצל הרומאים.  ואמר לחבריו: "גם דברים טובים עשו הרומאים, הם בנו שוקים וחנויות שיוכלו למכור ולקנות שם כל מיני סחורות, ובנו גשרים שיוכלו לעבוד דרכם על פני נהרות והנחלים. והקימו מרחצאות יפות שנוכל להתרחץ בהם בימים החמים והקרים".  
שמע רבי יוסי את דבריו ושתק. הוא לא רצה לשבח את הרומאים, אבל גם חשש לדבר בגנותם.  
אך רבי שמעון בר יוחאי זכר את כל הצרות שעשו הרומאים ליהודים, שרפו את בית המקדש, ואת רבי עקיבא שכולם אהבו הרגו. ענה רבי שמעון ואמר: שכל הדברים שאמר רבי יהודה על הרומאים שעשו ותיקנו, הם עשו זאת רק להנאתם ולטובתם, וכל הדברים הללו רעים הם בשבילנו. 
יהודה בן גרים ששמע את דבריהם הלך וסיפר זאת לכמה אנשים (הוא לא התכוון  להלשין על רבי שמעון אלא סיפר זאת כדי להיות חשוב בעיניהם) עד שהגיע לאוזניהם של המלך ושריו. 
כששמעו זאת הרומאים כעסו מאוד ואמרו: ר' יהודה שדבר טוב ושיבח אותנו יקבל פרס ויתעלה ויהיה לאיש חשוב "ראש היהודים". ר' יוסי ששתק, יקבל עונש קל שיצטרך לעזוב את עיר מגוריו ואת משפחתו ויעבור לגור בעיר צפורי על ראש ההר. רבי שמעון בר יוחאי שדבר עלינו דברים קשים ורעים. יהרג
שמע זאת רבי שמעון בר יוחאי, התחבא יחד עם בנו רבי אלעזר בבית המדרש (ישיבה). ולמדו תורה יומם ולילה ולא יצאו החוצה, אפילו לבתיהם לא הלכו כדי שלא יראו אותם ויגלו את מחבואם. 
אשתו של רבי שמעון בר יוחאי היתה מביאה להם - לרבי שמעון בר יוחאי ולבנה רבי אלעזר - בכל יום לחם לאכול וכד מים לשתות, ומחצלאות כדי לשכב עליהם. 
אך הרומאים הרשעים התמידו בחיפושיהם וגם איימו על כל מי שיעזור להם להיחבא ולברוח יענש. גם רבי שמעון חשש שהרומאים יכריחו את אשתו לגלות את מחבואם, ברחו משם והתחבאו באחת המערות שבהר הגליל, מקום שומם, ריק ורחוק מישוב בני אדם. ושם היו בטוחים מן הרומאים הרודפים אחריהם שלא יכלו להרגם.  
ומנין היה להם אוכל לאכול במקום רחוק ושומם, הלא איש לא ידע את מחבואם ? 
עשה להם הקב"ה נס גדול ! וברא עץ חרובים ומעין מים חיים על יד המערה, וממנו אכלו ושתו רבי שמעון ורבי אלעזר בנו. אך בגדים חילופים לא היה להם לכן שמרו על בגדיהם שלא יבלו ושלא יתקלקלו ולבשו את בגדיהם רק בשעות התפילה, ולאחר התפילה פשטו את בגדיהם והתכסו בחול עד לצוואר וכך ישבו ולמדו תורה.  
שתים עשרה שנה שהו במערה. במשך זמן רב זה לא ראו אדם ולא דברו אלא זה עם זה. גופם נעשה רזה, ועורם התייבש ונסדק מהחול שישבו בו, אך לא שמו ליבם לכך, כי במערה איש לא הפריע להם ללמוד את התורה, וזכו ללמוד ולהבין יותר ממה שהיו בין האנשים. 
כעבר שתים עשרה שנה עמד אליהו הנביא בפתח המערה והכריז: מי ילך ויודיע לרבי שמעון שהמלך מת ובטלה גזירתו. שמעו זאת רבי שמעון ובנו ושמחו שמחה גדולה, והם יצאו מיד מהמערה. כאשר ראו אנשים עסוקים ועובדים לפרנסתם, חורשים וזורעים כל היום, ולומדים תורה מעט. לא יוכלו להבין אותם, וחזרו אל המערה שהיו שם קודם. 
כעבור שנה שמע רבי שמעון בת קול מן השמים: "צאו מן המערה". כשיצאו ראו זקן אחד שהחזיק בידיו שתי חבילות הדסים. שאלו רבי שמעון : "למה לך הדסים אלו ?"  ענה להם "לכבוד שבת" ! כי ריח טוב להם. 
אמר רבי שמעון לבנו  "ראה כמה חביבות מצוות על ישראל". והם נרגעו ונחה עליהם דעתם וחזרו לחיות בין בני האדם. ולמדו אותם את התורה כפי שהם זכו להבין בעודם במערה. 
תּוֹרָתוֹ מָגֵן לָנוּ, הִיא מְאִירַת עֵינֵינוּ,
הוּא יַמְלִיץ טוֹב בַּעֲדֵנוּ, אֲדוֹנֵנוּ בַּר יוֹחָאי:
מנהגי ל"ג בעומר

· ל"ג בעומר הוא יום ההילולא של התנא הקדוש רבי שמעון בר יוחאי זכותו יגן עלינו ועל כל ישראל.
· ציונו הקדוש של הרשב"י הוא בכפר מירון. בליל ל"ג בעומר נוהגים לעשות "הדלקה" על גג הציון וכן בכל קהילות ישראל. 
· רבבות אלפי ישראל עולים מירונה ביום גדול זה ומתפללים לה' יתברך שיעזור להם ויפקדו בדבר ישועה ורחמים, בזכות התנא הקדוש רבי שמעון בר יוחאי.
· ביום ל"ג בעומר יש הרבה הנוהגים לספר את שערותיהם של הילדים שהגיעו לגיל שלוש, ומניחים להם פיאות (חלאקה) כדי להרגילם ולחנכם במצות "לא תקיפו פאת ראשכם". יש שאבותיהם עולים איתם מירונה לשם כך, ויש העושים זאת במקומות אחרים. 
· יום ל"ג בעומר הוא יום שמחה. שרים, שמחים ורוקדים עם "חתני הפיאות" על הכתפיים, לכבוד ה' יתברך, ולכבוד התנא הקדוש רבי שמעון בר יוחאי, שתורתו מגן לנו, ומברכים את חתן הפיאות, שיגדל בתורה, במעשים טובים, ושיזכו ההורים לרווצ ממנו ומכל יוצ"ח רוב נחת דקדושה, באריכות ימים ושנים טובות. 
בַּר יוֹחָאי נִמְשַׁחְתָּ אַשְׁרֶיךָ 
שֶׁמֶן שָׂשׂוֹן מֵחֲבֵרֶיךָ:


